Il-Partit Nazzjonalista ħabbar li m'hemm l-ebda ħsieb li tinbeda xi proċedura interna fil-konfront ta' Simon Busuttil fil-kuntest tal-pubblikazzjoni tar-rapport tal-inkjesta Egrant. Il-Kunsill Amministrattiv tal-PN ħabbar dan fi stqarrija li fiha spjega li dan ġie kkonfermat f'laqgħa li saret ilbieraħ filgħaxija, filwaqt li radd ħajr lill-eks Kap Nazzjonalista "tal-ħidma ma taqta' xejn fl-aħjar interess tal-governanza tajba u l-ġlieda kontra l-korruzzjoni anke permezz tal-kariga tiegħu ta' Segretarju Ġenerali tal-Partit Popolari Ewropew fil-Parlament Ewropew." Intqal li din id-deċiżjoni ttieħdet fuq proposta tal-Kap tal-Partit Nazzjonalista Bernard Grech u fid-dawl tal-istqarrija li kien għamel l-eks Kap tal-Partit Nazzjonalista Adrian Delia fit-30 ta' Lulju tal-2018. F'Lulju tal-2018, kien inqala' diżgwid fil-Partit Nazzjonalista meta Delia neħħa lil Busuttil, il-kap preċedenti, minn Kelliem tal-Oppożizzjoni. Dan wassal għal dibattitu fuq jekk Busuttil hux se jitneħħa wkoll mill-Grupp Parlamentari Nazzjonalista, iżda dan ma seħħx. Fl-2018 Aġġornata (4): Tinstab soluzzjoni għad-diżgwid fil-PN "Grech ostaġġ ta' min poġġieh fil-kariga" – PL Il-Partit Laburista rreaġixxa għal din l-aħbar billi qal ,"Jekk qatt kien hemm dubju dwar min imexxi fil-Partit Nazzjonalista, dan inqata' fil-Kunsill Amministrattiv tal-Partit Nazzjonalista lbieraħ. Bernard Grech huwa l-ostaġġ ta' min poġġieh fil-kariga." Il-Partit Laburista u l-midja tiegħu kemm-il darba allegaw li Bernard Grech huwa mmexxi mill-eks imsejħa "fazzjoni" ta' Simon Busuttil, li skonthom kienet dik li qalftet lil Adrian Delia mit-tmun tal-partit. Aktar tagħrif X'qed jgħidu dwar Delia u Busuttil? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602fe4a3d6d00_rand.td-a-rec-img{text-align:left}.td_uid_3_602fe4a3d6d00_rand.td-a-rec-img img{margin:0 auto 0 0}